cyanic-selkie/wikianc huggingface dataset:
Damnatio memoriæ
Praksis
Sidan det er ei viss økonomisk drivkraft i å beslagleggja eigedomar og rikdomar og endra statuar, har historikarar og arkeologar hatt vanskar med å avgjera kva tid ein offisiell damnatio memoriæ faktisk skjedde, men det verker å ha vore relativt sjeldan. Historikarar har tidvis nytta frasen de facto damnatio memoriæ når fordømminga ikkje var offisiell. Blant dei få som blei utsett for offisiell og faktisk damnatio memoriæ var Sejanus som hadde konspirert mot keisar Tiberius i år 31, og seinare Livilla, som blei avslørt som hans medskuldige. Berre tre keisar er kjende for å offisielt ha fått damnatio memoriæ. Diese var Domitian, som med sin valdelege død i 96 avslutta det flaviske dynastiet, medkeisar Publius Septimius Geta, som fekk minnet offentleg utsletta av broren Caracalla etter at han drap han i 211, og på nytt i 311 med Maximianus, som blei teken til fange av Konstantin den store deretter oppmoda til å ta livet sitt.
Gällivare
Gällivare (finsk Jällivaara, nordsamisk Jiellevárre og Váhčir, meänkieli Jellivaara) er ein tettstad som ligg i Norrbottens län i landskapet Lappland i Sverige. Det er administrasjonssenter i Gällivare kommun og i 2005 hadde tettstaden 8 480 innbyggjarar.
Staden er eit jernbaneknutepunkt mellom Inlandsbanan og Malmbanan. Som for nabobyen Malmberget, har gruvedrifta òg vore viktig for utviklinga av Gällivare. Aitikgruva, det største dagbrotet i Skandinavia, ligg austsøraust for tettstaden.
Damnatio memoriæ
Praksis
Med tida blei den formelle måten å fordømma minnet på gløymd, men delar av han kunne dukka opp i samband med regimeskifte. Til dømes blei bilde av Nikeforos II Fokas øydelagde etter at han var drepen.
Gällivare
Inlandsbanan er ein jernbane som strekkjer seg frå Gällivare i nord til Östersund i sør, og blir trafikkert i sommarsesongen. Malmbanan er den jernbanen som sørgjer passasjer- og malmfrakt til og frå hamnene i Narvik og Luleå.
Damnatio memoriæ
Tilsvarande praksis i andre samfunn
I Hellas i antikken sette Herostratos fyr på Artemistempelet i Efesos for å bli kjend. For å skremma folk frå å gjera slike handlingar att vedtok leiarane i Efesos at namnet hans aldri skulle blir nemnd igjen under trugsel om dødsstraff. Dette forsøket verka likevel ikkje, ettersom namnet hans enno er kjent i dag.
Egyptarane i oldtida la stor tyding i å ta vare på namnet til ein person eller ikkje. Den som øydela namnet til ein person var rekna for å ha vore ein som øydela sjølve personen, og ein rekna med at ei slik handling òg hadde kraft etter døden.
Gällivare
Like ved ligg Dundret, eit fjell med tilhøyrande skianlegg, der det mellom anna er blitt halden verdscuprenn i langrenn og alpint. Junior-VM i nordiske greiner blei arrangert der i 1995. Anlegget er, avhengig av sesongvêr, ope frå 1. november til 30. april.
Damnatio memoriæ
Tilsvarande praksis i andre samfunn
Kartusjane av farao Akhnaton i det 18. dynastiet blei øydelagd av etterfølgjarane hans. Tidlegare i det same dynastiet blei det utført eit liknande angrep på Hatshepsut. Likevel blei berre graveringer og statuar av ho som den krona kongen av Egypt angripne. Avbildingar av henne som dronning blei etterlatne uskadde. Det var såleis ikkje i snakk om damnatio memoriæ i streng forstand.
Gällivare
I tillegg til kommunen er Boliden AB og LKAB dei største arbeidsgjevarane i Gällivare.
Damnatio memoriæ
Tilsvarande praksis i andre samfunn
Marino Faliero, den femtifemte dogen av republikken Venezia, blei fordømt til damnatio memoriæ etter eit mislukka statskupp.
Eit meir moderne døme på damnatio memoriæ i gjennomført praksis, inkludert fjerning av portrett, bøker, å retusjera folk ut av bilde og utsletting av alle andre spor fann stad for Josef Stalin sine motstandarar under den store utreinskninga, til dømes i Store sovjetiske oppslagsverk. Då det sovjetiske landslaget i fotball tapte for Jugoslavia i sommarolympiaden i 1952, gav Stalin ordre om at alle filmopptak av hendinga skulle øydeleggjast. Ironisk nok blei Stalin sjølv redigert ut av ein del propagandafilmar då Nikita Khrusjtsjov blei leiar av Sovjetunionen, og byen Tsaritsyn, som tidlegare hadde heitt Stalingrad, blei omdøypt til Volgograd i 1961.
I USA blei dei offisielle portretta av dei vanæra guvernørane frå Maryland, Spiro Agnew og Marvin Mandel, fjerna frå mottsrommet i Maryland State House (lovforsamlinga i delstaten) for ei tid. I begge tilfelle skjedde dette etter tiltaler om korrupsjon. Portrettet til Mandel blei sett tilbake igjen etter at han blei frikjend. Agnew blei aldri frikjent, men portrettet han blei seinare hengd opp igjen etter argument om at ingen hadde rett til å endra historia.
Gällivare
Gällivare er eit senter for vestlæstadianismen. Årleg blir det arrangert «Gällivare julesamling» med deltakarar frå Finland, Sverige, Canada, USA, Noreg og andre land. Gudstenesta blir tolka til engelsk og finsk.
Winslow i Buckinghamshire
Winslow er ein marknadsby i Buckinghamshire i England. Han har vakse i nyare tid, men har halde mykje av det landlege preget sitt.
Byen blir først nemnt i Den angelsaksiske krønika i år 795. Han blir kalla der Wineshlauu, som tyder «Wines haug». I Domesday Book (1086) kallast han Weneslai.
Winslow Hall ligg i byen, og blir rekna av mange som ein av dei finaste bygningane i grevskapet. Ein meiner han vart teikna av sir Christopher Wren omkring 1700, mot slutten av livet hans. Han er mindre enn fleire andre herregardar i området, men har ei utforming som skil han frå mengda.
Soknekyrkja er vigd til St. Laurentius.
Kloritoid
Kloritoid er eit grønleg-svart, klorittliknande mineral som opptrer som bestanddel i visse metamorfe skifrar. Den kjemiske formelen er Fe2Al4O2(SiO4)2(OH)4. Mineralet er strukturelt sett eit nesosilikat, ikkje eit sjiktsilikat som kloritt.
Winslow i Buckinghamshire
Revehundane som deltek i Whaddon Chase har tradisjonelt vorte samla på torget i Winslow kvar andre juledag. Dette er ein stor fest i byen, som vanlegvis trekkjer meir enn tusen deltakarar. I 2003 vart det så mange at ein måtte halde arrangementet føre Winslow Hall i staden; den store folkemengda skuldast truleg tildels at det gjekk mot eit forbod mot revejakt.
Kloritoid
Det vart først skildra i 1837 from lokalitetar i Uralfjella i Russland. Det fekk dette namnet fordi det likna mineral i klorittgruppa.
I Noreg er det kjent frå Stavangerfeltet.
I See the Rain
Dette var den tredje singelen deira for CBS Records etter at dei i 1966 endra namn frå Dean Ford and the Gaylords og byta selskap frå Columbia (EMI) til CBS. Singelen kom ut eitt år før den første suksessen deira i Storrbritannia, «Lovin' Things». Den sjølvskrivne innspelinga vart hylla av Jimi Hendrix som «den beste innspelinga i 1967»
Herman Vogt Krefting
Herman Peter Vogt Krefting var ein norsk jurist og stortingsmann. Han var fødd i København som son av eigaren av storgarden Falkensten i Horten.
Folketeljinga 1801 viser at Krefting då gjekk latinskulen på Kongsberg. Deretter studerte han jus og vart cand. jur. i 1807. Han arbeidde så som sakførar, før han var konstituert sorenskrivar i elleve år, dels i Aker og dels i Moss. I tillegg var han overrettsprokurator i Christiania frå 1814. Same året vart han også justissekretær i Trondhjems stiftsoverrett.
Krefting representerte Moss på det overordentlege Storting i 1814. Han var då visesekretær i Odelstinget.
På 1820-talet vart Krefting permittert frå embeta sine, grunna sinnssjukdom. I 1828 fekk han avskjed med pensjon. Dei siste 25 åra av livet budde han hos ei dotter i Fredrikstad, der han døydde 79 år gammal.
St Erth
St Erth (kornisk Lannudhno) er ein landsby og eit civil parish i Cornwall i England.
Historie
St Erth har namn etter st. Erc, ein av dei mange irske helgenane som førte kristendommen til Cornwall i mellomalderen. Han ligg ved ein gammal vadestad over elva Hayle. Det korniske namnet på staden kjem frå st. Uthinoch, som ein veit lite om. Kyrkja i St Erth stammar frå 1400-talet, men det skal ha stått ei eldre kyrkje på St Erth Hill med utsyn over landsbyen.
St Erth jernabenstasjon ligg 0,75 miles unna landsbyen, i Rose-an-Grouse. Stasjonen ligg på Cornish Main Line frå London Paddington til Penzance. Han er også stasjon på den sceniske ruta St Ives Bay Line.
Den gamle skyssvognvegen gjekk gjennom landsbyen, før det blei bygd ein veg langs kanten av Hayle-estuaret i 1825. Før dette måtte alle som ønskte å dra frå Hayle til St Ives eller Penzance kryssa sandområdet i Hayle-estuaret, eller ta ein betydeleg omveg for å kryssa Hayle-elva ved den gamle St Erth Bridge. The Star Inn, i midten av St Erth, er ein gammal skysstasjon frå 1300- eller 1400-talet som no er verna under Grade II.
I St Erth var det lenge eit stort meieri drive av United Dairies som handsama mykje av mjølka produsert i Penwith.
Harvey Mandel
Harvey Mandel er ein USA-amerikansk gitarist kjend for den nyskapande spelestilen på elektrisk gitar. Han har spelt med artistar som Charlie Musselwhite, Canned Heat, The Rolling Stones og John Mayall, før han starta ein solokarriere. Mandel ar ein av dei første rockegitaristane som brukte tapping med to hender på gripebrettet.
Walk, Don't Run
«Walk, Don't Run» er ein instrumental skriven og opphavleg spelt inn av jazzgitaristen Johnny Smith i 1954. Han vart seinare omgjort og spelt inn på ny av Chet Atkins i 1956, og var eit spor på albumet Hi-Fi In Focus. Dette arrangementet var inspirasjonen for versjonen av The Ventures i 1960, som vart ein stor hit verda over og som av musikkmagasinet Rolling Stone vert rekna som ein av dei 100 beste gitarsongane gjennom tidene.
The Ventures
Etter å ha høyrt ei Chet Atkins-innspeling av «Walk Don't Run», gav The Ventures ut sin versjon av songen på singel våren 1960 på Dolton Records. Denne versjonen nådde andreplassen på Billboard Hot 100-lista og tredjeplassen på Cash Box-lista i fem veker i august og september 1960. Dalton-utgåva hadde to B-sider. Den første utgåva hadde songen «Home» på B-sida, medan ei seiare utgåva hadde B-sida «The McCoy».
Denne singelen var den første nasjonale utgjevinga deira og sparka karrieren til The Ventures i gang. Songen vart spelt inn før bandet hadde fått fast trommeslagar. Trommisen på innspelinga var Skip Moore, som fekk valet mellom å få 25 dollar for innspelinga der og då, eller 25 % av inntektene bandet kom til å tene på songen seinare. Han valde å ta pengane der og då. Bob Bogle spelte sologitar på innspelinga. Bandet spelte i 1964 inn songen på ny, og vart det første bandet som fekk to hittar på Topp 10 i USA med to forskjellige versjonar av den same songen.
I Storbritannia vart melodien spelt av John Barry Seven, som nådde 11. plassen på Record Retailer-lista, og gjorde det betre enn The Ventures-versjonen.
I juli 2003 vart melodien spelt inn av Ventures-gitaristen Nokie Edwards og Light Crust Doughboys for albumet Guitars Over Texas. Denne versjonen kjend for det jazz-aktige verset og bruken av klaverinstrument i staden for rytmegitar.
«Walk, Don't Run '64» var ei nyinnspeling av The Ventures med ein gitarstil som minna meir om «Misirlou», og som byrjar med å bli tona inn. Han nådde åttande plassen på Billboard Hot 100-lista og niandeplassen på magasinet Cash Box si liste i 1964. B-sida denne gongen var «The Cruel Sea», var ein versjon av The Dakotas-singelen i 1963. På begge innspelingane spelte Nokie Edward sologitar. Denne innspelinga vart nytta i ein dansescene i den australske filmen The Goddess of 1967 av Clara Law i 2000.
Changzhou
Byprefekturet Changzhou omfattar fem distrikt (区 qū) og to byfylke (市 shì).
Næring
Changzhou har både vore eit kommersielt senter, og særleg ein marknad for omsetting av landbruksprodukt. Matvarene vart skipa ut mot nord gjennom kanalen og seinare til Shanghai.
Byen er eit sentrum i tekstilindustrien. Her er store matvareprodusentar som driv mylner, ris-polering og med pressing av oljevekstar. Etter 1949 har byen også utvikla seg til eit senter i verkstadindustrien. Ein av dei største lokomotivfabrikkane i Kina ligg i byprefekturet. Andre maskinfabrikkar lagar dieselmotorar, generatorar, transformatorar og landbruks-og tekstilmaskinar.
Samferdsle
Snøggtoget Beijing-Shanghai har stoppested i Changzhou. Byen er også stoppestad på den viktige jarnbanelinja Jinghubana som strekker seg frå Beijing til Shanghai via mellom andre Tianjin, Jinan i Shandong, Nanjing og Suzhou.
Kinas riksveg 312 fører gjennom området. Han går frå Shanghai og passerer mellom andre Suzhou, Nanjing, Hefei, Xinyang, Xi'an, Lanzhou, Jiayuguan i Gansu og Urumqi, før han endar på grensa mot Kasakhstan.
Historie
Byen Changzhou er over 2 000 år gammal, dagens namn fekk han 589. Etter at Keisarkanalen vart bygt i 609 vart Changzhou ei viktig kanalhamn. Omlandet rundt byen hadde, og har, stor produksjon av ris, oppdrettsfisk, te, silke, bambus og frukt.
På 1920-talet begynte bomullsindustrien å vekse fram i Changzhou. Då Japan okkuperte Shanghai, vart mykje av bomullsproduksjonen flytta frå Shanghai-området til Changzhou, som voks mykje.
I motsetning til dei fleste kinesiske byane, gjekk næringslivet godt i Changzhou også under Kulturrevolusjonen 1966–76. I dag er byen eit viktig industrielt senter for tekstilar, næringsmiddel, maskineri og teknologi.
Getter Jaani
Getter Jaani er ein estisk songar frå Tallinn. Ho representerte Estland i Eurovision Song Contest 2011 med songen «Rockefeller Street», men enda på nest-siste plass.
I'm Alive av Electric Light Orchestra
«I'm Alive» er ein song av Electric Light Orchestra (ELO), gjeve ut som singel i mai 1980. Han vert nytta i ein sekvens i byrjinga av filmen Xanadu. Songen er òg med på filmmusikkalbumet Xanadu.
Songen er òg nytta i ein oppdatert versjon i musikalen Xanadu på Broadway.
I slutten av songen kan ein høyre ein morsekode som stavar «E.L.O.».
Art deco
Historie
Art deco i arkitektur og industrielt design oppstod mellom 1920 og 1939, og har blitt gjenoppliva fleire gongar. Stilen har framleis innverknad på kunst og design. Opphavleg kan art deco knyttast til konstruktivisme, kubisme, modernisme, bauhaus, jugendstil og futurisme. Det er tale om ei strøyming utan politisk bodskap som handlar om å skapa gjenstandar og kunst med vekt på eleganse og funksjon.
Inspirasjon
Stilarten er eklektisk, ettersom han blandar mange stilartar som afrikansk og egyptisk «primitiv» kunst og dessutan inspirasjon frå teknologiske nyvinningar i samtida.
Stilen henta inspirasjon frå historiske og samtidige kjelder. Frå arkeologiske utgravingar i Latin-Amerika kom impulsar frå aztekarar, mayakulturen og den førkolumbiske sivilisasjonen, medan utgravingar i Middelhavsområdet tilførte impulsar frå dei minoiske, arkaisk greske, assyriske og egyptiske sivilisasjonar. Nye antropologiske studiar sette fokus på dekorative element i m.a. afrikanske og amerikanske stammekulturar.
Avantgardekunsten på det tidlege 1920-talet var òg viktig for stilarten. Frå kubismen fekk han stilisering og geometrisk abstraksjon, medan dei glødande fargane var henta frå fauvismen.
Art deco delte fascinasjon ein fann i futurismen for alt som var i rørsle, noko som kom til uttrykk m.a. ved sikksakkmønster i dekorasjonar og metaforar frå moderne byliv. Stilen eksperimenterte med moderne materiale frå industrien og la stor vekt på masseproduksjon. Designerar og arkitektar ønskte å skapa ein estetisk syntese, ein samlande stil, som svarte på behova til det moderne mennesket. Det finst inspirasjon frå fly, straumlinja design, radio og høghus. Mønstera er påverka av trapesformer og meir tilfeldige runda formar. Typiske materiale er stål, aluminium, innlagt tre, sebraskinn, haiskinn og lakk. Der er ein dristig og uføreseieleg bruk av kurver i denne stilen.
Namn knytte til art deco
Blant viktige eksponentar for art deco er kunstnarar som Tamara de Lempicka, Lee Lawrie, Rene Paul Chambellan, Paul Manship, C. Paul Jennewein og Joseph Kiselewski, og arkitektar som Albert Anis, Ernest Cormier, Banister Flight Fletcher, Bruce Goff, Charles Holden, Raymond Hood, Ely Jacques Kahn, Edwin Lutyens, William van Alen, Wirt C. Rowland, Giles Gilbert Scott, Joseph Sunlight, Ralph Walker, Thomas Wallis og Owen Williams.
Frogn gamle kyrkje
Frogn gamle kyrkje var ei langkyrkje i Frogn kommune, i Viken fylke.
Kyrkja vart oppført av byggmeister Andreas Keitel etter teikningar av Wilhelm von Hanno og vigsla i 1859. Det meste av kyrkja var lafta, men vesttårnet var i bindingsverk.
I byrjinga hadde kyrkja ein enkel trekross på altaret, men i 1884 fekk ho ei altartavle med eit bilete måla av Carl Buhre i kopi etter «Christus Consolator» av Carl Bloch.
Denne kyrkja var påtent og brann ned til grunnen 4. juni 1994. Sidan er ei ny kyrkje oppført på grunnmurane etter den nedbrende kyrkja. Døypefonten er reparert etter brannen og teken i bruk i den nye kyrkja.
Lo
Lo eller LO kan visa til:
Brockton-stasjonen
Brockton-stasjonen var ein amerikansk forskings- og vêrstasjon i Antarktis. Han vart driven av US Navy somrane frå oktober 1965 til februar 1972. Han låg 500 km søraust for McMurdo-basen, nær midten av Rossisen.
Animal Crossing: New Horizons
Animal Crossing: New Horizons er eit simulatorspel i Animal Crossing-serien, som er utvikla og utgjeve av Nintendo. Det vart utgjeve på Nintendo Switch den 20. mars 2020.
Otto Kristian Hiorth
Otto Kristian Hiorth var ein norsk lege og politikar frå Trondheim.
Hiorth vart student i 1869 og var cand.med. frå Det Kongelige Frederiks Universitet i 1876. Dei fylgjande 17 åra hadde han ei rad legestillingar, mellom anna som privatlege i Vågå 1877–79 og i Rakkestad 1879–83, samt distriktslege i Ytre Nordfjord 1883–92 med bustad i Selje. I 1892 vart han distriktslege i Levanger, der han engasjerte seg sterkt for betre pleieforhold for tuberkuløse. Etter bybrannen i 1897 fekk Hiorth i oppgåve å leie oppbygginga av dei hygieniske tilhøva i byen.
Hiorth døydde av hjartesvikt under stortingssamlinga i Kristiania våren 1906.
Strømbråten kapell
Strømbråten kapell er ei langkyrkje i Son i Vestby kommune, Viken.
Det er eigentleg oppført som gravkapell, men vert òg nytta til alminnelege gudstenester. Elles er ei ny kyrkje planlagt i Son, men denne er enno ikkje finanisiert.
Publicationsisen
Publicationsisen er ein isbrem som er kring 60 km lang på sørkysten av Prydzbukta, mellom Caroline Mikkelsen-fjellet og Stornes. Fleire isbrear gjev is til isbremen, frå sørvest til nordaust er desse Polar Times-breen, Il Polo-breen, Polarforschungbreen, Polar Record-breen og Polarårbokenbreen. Isen vart først kartlagt frå flyfoto under Thorshavn-ekspedisjonane i 1936-37. Namnet «Publication bretunge» vart nytta av John H. Roscoe i 1952 etter han studerte isen frå Operasjon Highjump (1946-47) sine flyfoto av området, men omgrepet isbrem er meir skildrande. Det fekk dette namnet av Roscoe fordi the fleire isbrear i området er kalla opp etter polare publikasjonar.
I Was Gonna Cancel
«I Was Gonna Cancel» er ein song av den australske songaren Kylie Minogue frå det tolvte studioalbumet hennar, Kiss Me Once (2014). Songen vart skriven og produsert av den amerikanske songaren, låtskrivaren og produsenten Pharrell Williams, som ho møtte i Los Angeles i California.
Utgjeving og innspeling
I april 2014 stadfesta Minogue at «I Was Gonna Cancel» ville vere den andre singelen frå albumet. Den vart spela inn i Los Angeles og kom ut i Storbritannia den 11. mai 2014, og den neste dagen i USA.
Komposisjon
Songen er musikalsk påverka av disco og funk, som hadde likskapar med tidlegare arbeid av Williams og Daft Punk. Teksta skildrar ei oppfatning av Minogue av å ha ein dårleg dag. «I Was Gonna Cancel» fekk positive meldingar frå kritikarar.
Kjelder
''Denne artikkelen bygger på «I Was Gonna Cancel» frå, den 30. oktober 2014.''
Libonik
Libonik er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Maliq.
Tidlegare administrativ inndeling
Fram til år 2000 var Libonik ein del av distriktet Korçë. Den dåverande landkommunen omfatta busetnadene:
Don't Walk Away av Electric Light Orchestra
«Don't Walk Away» er ein song av Electric Light Orchestra (ELO). Han vart nytta i filmen Xanadu i 1980 i ein animert sekvens av Don Bluth. Songen vart sidan gjeven ut på filmmusikkalbumet Xanadu og vart gjeven ut som den siste singelen frå albumet.
Keipen
Keipen er eit fjell på 1362 meter som ligg på grensa mellom Kinn kommune og Bremanger kommune i Vestland fylke.
Don't Walk Away av Electric Light Orchestra
Songen er òg med i musikalutgåva av filmen frå 2007 på Broadway, Xanadu.
Singelen nådde 21. plassen på Storbritannia.
Troll-stasjonen
Troll er ein forskingsstasjon som ligg ved Jutulsessen, 235 km frå kysten i den austlege delen av Kronprinsesse Märtha Kyst i Dronning Maud Land i Antarktis. Han er den einaste heilårsstasjonen til Noreg i Antarktis og vert nytta i lag med sommarstasjonen Tor. Troll er driven av Norsk Polarinstitutt og har òg anlegg for Meteorologisk institutt, Norsk institutt for luftforskning og Troll satelittstasjon driven av Kongsberg Satellite Services.
I motsetnad til dei fleste andre stasjonane på kontinentet vart Troll bygd på ei snøfri fjellside av bert fjell som stikk opp av isdekket ved Jutulsessen, 1275 meter over havet. Stasjonen opna som ein sommarstasjon i 1990 og vart teken i bruk som heilårsstasjon i 2005. Åtte mann kan overvintre her og om sommaren er kapasiteten 40 personar. Like ved ligg Troll Airfield, som dronning Sonja opna i 2005.
Anlegg
Troll ligg i den austlege delen av Kronprinsesse Märtha Kyst i Dronning Maud Land, som Noreg gjer krav på. Stasjonen ligg ved nunataken Jutulsessen, på 1270 meter over havet. Han er heilt omringa av det antarktiske isdekket. Dei fleste andre stasjonane i Antarktis ligg på snø. Troll ligg 235 km frå kysten.
Anlegget prøver å minimere miljøpåverknaden via fleire mekanismar, mellom anna minimalt arealbruk. Energiforbruket er redusert ved å resirkulere overskotsvarme til å smelte snø og is for drikkevatn og oppvarming. Avfall vert minimert gjennom kjøpsplanlegging og resirkulering. Det attverande avfallet vert komprimert og transportert bort frå Antarktis. Drivstoff vert handsama slik at sjølv små utslepp vert minimert.
Stasjonen har eit kaldt og tørt klima og ligg i ein ørken. Årsmiddeltemperaturen er -25 °C, og om sommaren kan temperaturane nå kring 0 °C og på det kaldaste om vinteren kring -50 °C. Stormar kan oppstå gjennom heile året, og gjer det stundom umogeleg å gå utandørs. Sidan han ligg sør for den antarktiske polarsirkelen, har Troll midnattsol om sommaren og mørketid om vinteren.
Forsking
Kongsberg Satellite Services, er eit fellesprosjekt mellom Kongsberg Group og Norsk romfartssenter, som driv TrollSat, ein bakkestasjon for satellittar, som hentar ned data. I lag med SvalSat i Longyearbyen på Svalbard, hentar TrollSat ned polarbanesatellittar. TrollSat består av ein enkel radome med ei 7,3 meter låg jordbane-antenne som kan ta imot S-bandet og X-bandet. For å omlegge informasjonen har TrollSat ein 4,8 m og ein 7,6 m C-band-samband som gjev breibandssamband til Europa og Nord-Amerika. TrollSat er ein av 30 bakkestasjonar for det europeiske satellittnavigasjonssystemet Galileo, og er det norske bidraget til prosjektet. Stasjonen på Troll er den sørlegaste av dei 30 stasjonene i overvakingssystemet til EU.
Meteorologisk institutt driv ein vêrstasjon ved Troll. Han måler lufttrykk, temperatur, fukt og vind, både på sjølve stasjonen og på flyplassen.
Historie
I løpet av 1980-åra vart det stadig viktigare for den norske staten å få til ein permanent base i Dronning Maud Land. Området vart annektert av Noreg den 14. januar 1939, på den tida hovudsakleg basert på norske kvalfangst i Antarktis. Frå 1956 dreiv Noreg Norway Station,, men denne vart gjeven til Sør-Afrika i 1959. Frå 1960-åra til 1980-åra var forskingsaktiviteten til Noreg i Antarktis sporadisk utan ein fast basen. Dette gav ein fordel sidan forskigna ikkje var geografisk avgrensa, men det svekka det norske kravet om Dronning Maud Land og retten til å delta som rådgjevande medlem i Antarktistraktaten. I 1989 kunne alle deltakarar av avtalen be om at han kunne reforhandlast, og norske styresmakter såg behovet for ein permanent base for å styrke det norske kravet om Dronning Maud Land.
Norsk Polarinstitutt valde å opprette ein sommarstasjon. Denne vart bygd sommaren 1989 og 1990. Resultatet vart ein 100 kvadratmeter stor bygning med rom for åtte personar. Bygginga kravde at 300 tonn utstyr måtte fraktast frå kysten og stasjonen vart offisielt opna den 17. februar 1990. Stasjonen tok namn etter dei omliggande fjelltoppane, som likna troll. Den første overvintringa skjedde i 2000, då ein ekspedisjon til Sørpolen nytta leiren som base.
For å gjere logistikken enklare tok Noreg initiativet til å opprette Dronning Maud Land Air Network (DROMLAN), eit samarbeid mellom landa med basar i Dronning Maud Land for å minske transportkostnadane. Med ei flystripe ved Troll kan ein raskare frakte forsyningar til stasjonane vest i Dronning Maud Land, som ligg lengre vekk frå den påliggande flyplassen ved Henriksenskjera og Novolazarevskaja-stasjonen. den første flyturen var ei førebuing for DROMLAN og skjedde i 2000 frå Cape Town i Sør-Afrika, til Henriksenskjera, der ein Twin Otter vart nytta vidare til Troll.
I 2003 valde Noreg å auke aktiviteten i Antarktis og valde å opprette ein heilårsstasjon. På den tida var Noreg det einaste landet med territorialkrav i Antarktis som ikkje hadde ein heilårsstasjon på kontinentet. Regjeringa uttalte at investeringa var motivert av betre klimaforsking, å styrke Noreg som ein bi-polar forskingsnasjon og styrke rolla Noreg hadde til å setje premissar i miljøpolitikken i Antarktis.
Utvidinga vart gjort frå desember 2004 til februar 2005 av Miljøverndepartementet, som gav jobben til AF Gruppen. Kring 700 tonn med utstyr vart frakta til basen frå isbremmen. Basen var prefabrikkert og ein trengde berre å slå modulane saman på staden. Av den nye infrastrukturen finn ein mellom anna ein ny generator, naudstasjon, garasje, forsyningslanger, containerrampe for utstyr og brensel, og fleire laboratorium. Samstundes oppretta Meteorologisk institutt ein vêrstasjon på Troll.
Bygginga av rullebanen medførte mellom anna at bresprekker måtte fyllast og steinar måtte fjernast. Troll Airfield vart opna 11. februar 2005 av dronning Sonja og den nye stasjonen dagen etter. Etter opninga vart eit anna kraftverk opna i 2005. I 2006 vart satellittstasjonen bygd av Kongsberg Satellite Services. Dette gjorde at ein måtte ha breibandssamband til basen. I løpet av vinteren 2006 var det ingen som overvintra på basen på grunn av mangel på midlar, men frå 2007 var basen i full drift att. I 2008 vart ein vindturbin teken i bruk.
Den norske statsministeren Jens Stoltenberg vitja Troll i januar 2008, då han mellom anna opna TrollSat. Han vart dermed den fyrste sitjande norske statsministeren til å vitja Dronning Maud Land. Stoltenberg var til stades for å opna den nye satellittstasjonen TrollSat på feltstasjonen. Gjennom opninga av satellittstasjonen vart det norske selskapet Kongsberg Satellite Services (KSAT) det første i verda som kunne henta ned satellittdata i begge polområda. Under besøket i Antarktis døypte Stoltenberg tre fjelltoppar som ein kan sjå frå feltstasjonen til Trollveikja, Trollguten og Trolltinden.
På same tid, som ein del av Det internasjonale polaråret, reiste ein norsk-amerikansk ekspedisjon frå Troll til Amundsen-Scott-stasjonen og attende. Den 23. januar 2009 heldt den norske miljøvernsministeren Erik Solheim eit møte med miljøvernsministrar frå 15 land for å diskutere klimaendringar og lære om nyare forsking i felten.
Northwich
Northwich er ein by i Cheshire i England. Byen ligg omtrent 29 kilometer austom Chester og 24 kilometer sør for Warrington.
Geografi og administrasjon
Northwich ligg midt i hjartet av dei store slettene som blir kalla Cheshire Plains. To elver møtest i bysentret, Weaver og Dane.
Byen er delt opp i 5 distrikt, Leftwich, Northwich, Northwich Castle, Winnington og Witton.
Northwich er omgjeve av fleire verdslege sokn innan Vale Royal distriktet, nordover med klokka:
Svartstrupe
Svartstrupe, Saxicola rubicola eller Saxicola torquata er ein liten fugl som tidlegare var klassifisert som ein medlem av trastefamilien Turdidae, men er no meir generelt akseptert å vere ein flugesnappar, Muscicapidae. Utbreiingsområdet er vestlege, sentrale og sørlege Europa til vestlege Tyrkia, dessutan lengst nordvest i Afrika. Mange andre tilsvarande små artar i familien blir ofte kalla '-skvettar'.
Svartstrupe er noko mindre enn raudstrupe. Begge kjønna har utprega korte venger, kortare enn dei meir trekkjande buskskvett og asiasvartstrupe. Sommardrakta til hannfuglen har svart overside, svart hovud, oransje hals og bryst, og lys underside. Han har òg kvite flekker på sidene av halsen, ein liten kvit lapp på skulderkammen på vengene, og ein svært liten kvit flekk på gumpen, ofte med svart i. Hofuglen har bleikare brun overside og hovud, og ingen kvite flekker hals, undergump eller buk, stripa desse områda vere mørk brun på bleikare brun, det einaste kvite er lappen på skulderkammen, og sjølv denne blir ofte brunkvit.
Svartstrupe hekkar i lyngheier, sanddynelandskap og på grov grasmark med spreidde småbuskar, tuer eller lyng. Dei er generelt ikkje-trekkfuglar eller trekkjer berre korte distansar, men ein del av bestanden trekkjer sørover i Europa og lengre inn i Nord-Afrika om vinteren.
Hannfuglen har kallerop med ein klikkelyd som liknar småsteinar slått mot kvarandre. Songen er høg og kvitrande som ein jernsporv.
To tvilsamt distinkte underartar er aksepterte: S. r. rubicola i sør og aust av utbreiingsområdet, og S. r. hibernans i vestlege og nordvestre Europa, spesielt atlanterhavskysten. Dei har neppe synleg ulikskap, men nDNA mikrosatelitt genetisk avtrykk røper ein viss grad av separasjon (Wink et al. 2002).
Det er nært slektskap mellom mange Saxicola-artar, fleire av følgjande artar liknar svartstrupe mykje i utsjånad:
Desse har saman med svartstrupe generelt vore sett på som same biologiske arten, spesielt dei to første i lista over og den noverande svartstrupe har vore sett på som svartstrupe, S. torquata (eng: 'Common Stonechat'). Ein ny gjennomgang av DNA-analysar (Urquhart & Bowley 2002, Wink eit al. 2002) stør sterkt separasjon av S. torquata til ulike artar. Splitten er dels reflektert i utgjevingar på norsk, dels ikkje , og er ikkje reflektert i artsskildringar på nettstaden til IUCN.
Omleiringa av Pizzighettone
Omleiringa av Pizzighettone var den første store militære handlinga i dei norditalienske felttoga i den polske arvefølgjekrigen. Soldatar frå Frankrike og Kongedømet Sardinia starta ein blokkade av festninga Pizzighettone i det habsburgske Hertugdømet Milano den 11. november 1733, og starta kringsetjingsoperasjonane den 15. november. Den 30. november starta kommandanten i den austerrikske garnisonen ei kapitulering der han lovde å trekkje seg attende mot Mantova den 9. desember om han ikkje fekk støtte. Sidan festninga ikkje fekk forsterkningar, trekte garnisonen seg ut med full krigsære den 9. desember.
Liste over transkjønna og transseksuelle rollefigurar
Lista over transkjønna og transseksuelle rollefigurar, er i alfabetisk orden etter fornamn.
Kloritt
Kloritt er ei gruppe mineral som i likskap med glimmerar lèt seg spalte opp i tynne flak på grunn av ein sjiktgitterstruktur. Spalteflaka er fleksible, men ikkje elastiske som hos glimmer.
Kloritt finst ofte i lågmetamorfe bergartar som fyllitt, grønskifer og kleberstein.
Minerala er hydroksylhaldige silikat av aluminium, magnesium og jarn, med generell formel (Mg,Fe,Al)6(Al,Si)4O10(OH)8. Einskilde klorittar kan òg innehalde nikkel, mangan, krom eller litium.
Shinigami
Shinigami (死神, shinigami, 'dødsånd') er gudar eller overnaturlege vesen som leier menneske mot døden i ulike tradisjonar i japansk religion og kultur. Shinigamiar er blitt skildra som monster, hjelparar og mørke makter. Dei opptrer i religiøse og andre soger frå Japan.
Japansk religion
I buddhismen er det ein mara knytt til døden, Mrtyu-mara. Dette er ein demon som gjer at menneske ønsker å døy, og det blir sagt at nokon som er besett av han plutseleg vil ønska å ta livet sitt. Denne blir difor stundom omtalt som ein shinigami. I Yogacarabhumi-sastra, eit skrift som tek for seg Yogacara, bestemmer demon kva tid menneske skal døy. Yama, herskaren over Underverda, og oniar som Oksehovud og Hestefjes, er også rekna som ein type shinigami. I shinto og japansk mytologi gav Izanami døden til menneskja, så Izanami blir også stundom rekna som ein shinigami. Izanami og Yama er likevel haldne som ulike frå dødsgudar i vestleg mytologi. Nokre former for buddhisme omfattar ikkje tru på nokre guddommar, så av og til blir det ikkje rekna med at det finst ein dødsgud i det heile.
Klassisk litteratur
Klassisk litteratur frå edotida nemner shinigamiar som besett menneske. I Ehon Hyaku Monogatari frå Tenpō 12 (1841) er det til dømes ei soge som heiter «Shinigami». Her er shinigamien ånda til ein person som har døydd og har vond vilje. Ho verkar saman med dårlege impulsar som allereie finst i levande menneske til å leia dei på dårlege vegar, og fører til gjentekne handlingar, som at mord eller sjølvmord skjer fleire gonger på same stad.
I kabukispelet Mekuranagaya Umega Kagatobi av Kawatake Mokuami i Meiji 19 (1886) kjem ein shinigami inn i tankane til folk og får dei til å tenkja på dårlege ting dei har gjort og få dei til å ønska å døy. Desse åndene er meir som yūki (det vil seia skrømt og yūrei), eller vonde ånder enn som gudar.
Folketru
Shinigamiar er også nemnde i japansk folketru etter krigen. Ifølgje tradisjonen i Miyajima i Kumamoto prefektur må dei som går ut for å sjå til nokon om natta drikka te eller eta ei skål ris før dei søv, viss ikkje kunne ein shinigami vitja dei.
I Hamamatsu-området i Shizuoka prefektur heiter det at ein shinigami kan ta kontroll over folk og leia dei til fjell, kyst eller jernbanar der folk hadde døydd. Desse kan ikkje koma vidare etter døden om ikkje ein ny person døyr der etter dei. Under høgtida higan er det vanleg å vitja graver ved middagstid eller solnedgang, men i Okayama prefektur heiter det at ei gravvitjing ved soloppgang utan ei tidlegare vitjing kan gjera at ein blir besett av ein shinigami. Dersom ein har vitja grava ved solnedgang er det derimot nødvendig å vitja henne att ved soloppgang for å ikkje bli besett. I folketrua er det også eit utbreidd syn at åndene til avdøde som ikkje har hatt nokon til å tilbe seg kan leita etter folk som kan vera i lag med dei.
Førekomst i moderne populærkultur
Også i Death Note er det Shinigami, som bur i Shinigamiriket, ei utanomjordisk verd. Oppgåva deira er å skriva namn på folk som er klar for å døy. Nokon gangar mistar dei boka si ned på jorda og viss eit menneske får tak i den eigarar han/ho ho. Shinigamien følgjer då etter eigaren heile tida sidan det er berre ein som har tatt i den som kan sjå dødsguden.
Ely
Ely er ein liten by i Cambridgeshire, England. Byen har kring 15 000 innbyggjarar. Han er hovudby i den tradisjonelle regionen Isle of Ely.
Guido von Starhemberg
Guido Wald Rüdiger, greve av Starhemberg var ein austerriksk militæroffiser.
Ely
Byen vart grunnlagt i 673 av St. Ethelreda, dotter av kong Anna. Han vart bygd opp omkring eit kloster nord for landsbyen Cratendune på Elyøya, som ligg i elva Great Ouse. Byen var ei viktig hamn for elvetrafikken fram til 1700-talet.
RS «Havskaaren III»
RS 15 «Havskaaren III» var ei redningsskøyte bygd for Redningsselskapet i 1901. Ho vart konstruert og bygd av Colin Archer i Larvik. Ho var av Svolvær-typen.
Ely
Klostret vart øydelagt av danske vikingar i 870, og vart ikkje bygd opp att før hundre år seinare. Ely var ein av dei siste stadane i England som gjorde motstand mot Vilhelm Erobraren, og kapitulerte ikkje før i 1071. Elykatedralen vart starta av Vilhelm i 1083, og fullført i 1351. Ely bispedøme vart etablert etter at katedralen var starta, i 1109. Ved reformasjonen vart det eit anglikansk bispedøme, som i 1995 hadde ansvar for 610 000 medlemmar av kyrkja. I 1381 tok byen del i Bondeopprøret.
RS «Havskaaren III»
I 1913 vart RS «Havskaaren III» omdøypt til RS «Langesund II»
Ely
Oliver Cromwell budde i Ely i fleire år, etter at han arva stillinga som skatteinnkrevjar i 1636.
Guido von Starhemberg
Han var syskenbornet til Ernst Rüdiger von Starhemberg (1638-1701), den kjende kommandanten i Wien under den tyrkiske omleiringa i 1683, og var adjutanten hans under striden. Guido følgde syskenbarnet sitt, og seinare prins Eugene av Savoie, i slaga mot tyrkarane.
I den spanske arvefølgjekrigen kjempa Starhemberg i Italia og Spania. Mellom 1706 og 1708 var han øvstkommanderande for keisararmeen i Ungarn, og leia operasjonane mot opprøra til Frans II Rákóczi. I 1708 vart han utpeikt som øvstkommanderande for austerrikarane i Spania.
I lag med James Stanhope klarte han å erobre Madrid i 1710, etter sigrar i Almenar og Saragossa.
I desember vart han tvungen til å forlate byen på grunn av mangel på støtte hos folket i Madrid for den Habsburgske tronpretendenten. Etter nederlag i slaget ved Brihuega og slaget ved Villaviciosa (1710), trekte han seg attende til Catalonia, der han vart statthaldar, då erkehertug Karl reiste attende til Austerrike.
Etter freden i Utrecht (1713), gav erkehertug Karl, no keisar Karl VI, han ordre om å forlate Catalonia. Han trekte seg attende med soldatane sine til Genova på engelske skip.
Då han døydde i 1737 var han guvernør i Slavonia.
Mesoplodon traversii
Den blir i dag rekna som verdas mest sjeldsynte kvalart. Ein veit svært lite om arten. Arten har ikkje noko offisielt norsk namn.
Det første funnet av arten var eit kranium i 1872 på New Zealand.
Nok eit kranium vart funne på 1950-talet på White Island òg på New Zealand. Det var først ikkje skildra, men vart seinare rekna med å komme frå ein ginkgo-toothed beaked whale (Mesoplodon ginkgodens)).
I 1986 vart eit øydelagt kadaver funne skylt opp på ei stand på Robinson Crusoe Island utanfor Chile. Kadaveret vart handsama som ein ny art, Mesoplodon bahamondi eller Bahamondespisskval. Sidan dette var ei feilaktig skildring av ein alt eksisterande art er dette namnet ikkje lenger i bruk.
I 2010 stranda det eit mor med unge på New Zealand. I 2012 vart det påvist gjennom DNA-analyse at dei tilhøyrde arten Mesoplodon traversii. Dette var den første virkaplege observasjon av heile dyr. Til no har ein ikkje observert levande dyr.
Økologi og status
Denne arten har aldri blitt sett i live, slik at ein kjenner ikkje til korleis den lever. Ein reknar med at den er lik andre mellomstore artar i Mesoplodon, som typisk lever på djupt vatn. Den vil i så tilfelle leve aleine eller i små grupper og leve på blekksprut og små fisk. Ungen blir truleg uavhengig av mora ved eittårsalderen som er det vanlege for dei fleste kvalar.
Kor mange som finst av denne er arten er heilt ukjent, men den er truleg ikkje så mangetallig.
Roa–Hønefosslinja
Roa-Hønefosslinja eller Roa-Hønefossbanen vart frå 6. januar 2008 namnet på den jernbanestrekninga mellom Hønefoss stasjon i Ringerike kommune og Roa stasjon i Lunner kommune som vart opna i 1909. Opphavleg var denne jarnbanelinja ein del av Bergensbanen, som soleis var knytt til Gjøvikbanen på Roa stasjon, slik at Bergenstoga kunne køyre på Gjøvikbanen inn og ut av Oslo. Men frå 1989 vart det til at persontoga på Bergensbanen ordinært skulle gå på Randsfjordbanen over Hokksund og Drammen mellom Hønefoss og Oslo i staden. Roa-Hønefossbanen er difor no hovudsakleg ein bane berre for godstoga mellom Oslo og Bergen, men gjer òg si nytte som ei reserveløysing for persontoga.
Upplands Väsby kommun
Upplands Väsby kommun er ein kommune i Stockholms län i Sverige. Kommunen grensar til Sollentuna kommun, Järfälla kommun, Upplands-Bro kommun, Sigtuna kommun, Vallentuna kommun og Täby kommun. Administrasjonssenteret er Upplands Väsby.
Tettstader
Upplands Väsby kommune har tre tettstader. Innbyggjartalet i tabellen er per 31. desember 2005.
Østerås kyrkje
Østerås kyrkje er ei arbeidskyrkje i Bærum kommune i Viken fylke.
Det er ingen kyrkjegard på staden. Ein nyttar Steinsskogen gravlund.
Quarisen
Han vart kartlagt av Maudheimekspedisjonen (NBSAE) (1949–1952). Isbremmen vart kalla opp etter Leslie Quar, ein britisk radiomekanikar og elektrikar på NBSAE, som drukna då weaselen hans køyrte over kanten av denne isbremmen den 24. februar 1951.
NBSAE oppretta Maudheim kring 1,5 km sør for Norsel Iceport.
Omleiringa av Trarbach
Omleiringa av Trarbach (10. april – 2. mai 1734) var ein del av den polske arvefølgjekrigen og vart utført av franske soldatar mot ein garnison med soldatar frå Det tysk-romerske riket i festninga ved Trarbach i grevskapet Sponheim, ei lite fyrstedøme i Det tysk-romerske riket (Trarbach ligg i dag i Rheinland-Pfalz i Tyskland). Franskmennene, leia av marskalk Belle-Isle, sigra og øydela festninga.
Arkalokhóri
Arkalokhóri (gresk Αρκαλοχώρι) er ein distriktsby og ein tidlegare kommune i periferieininga Iráklio i periferien Kreta i Hellas. Arkalokhóri inngår frå 2011 som ei kommunaleining i kommunen Minóa Pediáda.
Ved folketeljinga i 2011 hadde kommunaleininga Arkalokhóri 10 476 innbyggjarar, medan tettstaden med same namn hadde 4 313 innbyggjarar.
Kloromelanitt
Kloromelanitt er eit mørkegrønt, natriumhaldig pyroksenmineral. Det er eit blandkrystall mellom jadeitt, akmitt og diopsid og er hovudbestanddel i mange eklogittbergartar, til dømes på Møre.
Doom Eternal
Doom Eternal er eit førstepersons skytespel i Doom-serien, som er utvikla av id Software. Det vart utgjeve på Microsoft Windows, PlayStation 4 og Xbox One den 20. mars 2020. Ei utgåve til Nintendo Switch vart utgjeven digitalt den 8. desember 2020. Versjonar av spelet til PlayStation 5 og Xbox Series X/S er planlagd utgjevne i 2021.
Société Nationale de Radiodiffusion et de Télévision
Société Nationale de Radiodiffusion et de Télévision (SNRT) er ein marokkansk allmennkringkastar. Han var tidlegare kalla Radiodiffusion Marocaine (RM) frå 1956 og Radiodiffusion-Télévsision Marocaine (RTM) frå 1961. Radiodiffusion Marocaine var med på å grunnleggje Den europeiske kringkastingsunionen (EBU) i 1950 og fram til 1. januar 1961 då RTM endra medlemskapet frå aktivt medlem til assosierande medlem. I 1969 vart RTM att eit aktivt medlem.
I 1980 valde dei ut det marokkanske bidraget i Eurovision Song Contest, «Bitakat Hob», framført på arabisk av Samira Bensaïd.
Night Train
«Night Train» er ein 12-taktsbluesinstrumental som først vart spelt inn av Jimmy Forrest i 1951.
Opphav og utvikling
«Night Train» har ei lang og komplisert soge. Stykket opnar med eit riff som først vart spelt inn i 1940 av ei lita gruppe leia av sidemannen til Duke Ellington, Johnny Hodges, med tittelen «That's the Blues, Old Man». Ellington brukte det same riffet som opning og avslutning av ein lenger komposisjon, «Happy-Go-Lucky Local», som i seg sjølv var ein av fire delar av hans Deep South Suite. Forrest spelte i bandet til Ellington då han framførte komposisjonen, som har ein lang tenorsaksofonsolo i midten. Etter han forlet Ellington, spelte Forrest inn «Night Train» på United Records og fekk ein stor rhythm & blues-hit. Medan «Night Train» brukar et same riffet som tidlegare innspelignar, vart det av Forrest nytta i ein mykje meir uraffinert R&B-setting. Forrest sette inn sin eigen solo over ein stopp-takt-rytme som ikkje var med i komposisjonen til Ellington. Han sette sitt eige merke på melodien, men det er ein tydeleg samanheng til den tidlegare komposisjonen.
Broadcast Music, Inc. (BMI) godskriv songen til Jimmy Forrest og Oscar Washington.
Tekst
Det er blitt skrive fleire forskjellige tekstar til melodien. Den tidlegare kom i 1952 og var skriven av Lewis P. Simpkins, medeigar i United Records, og gitaristen Oscar Washington.
Eddie Jefferson spelte inn ein versjon av «Night Train» med ein annan tekst.
James Brown-versjonen
James Brown spelte inn «Night Train» med bandet sitt i 1961. Framføringa hans erstatta den originale teksten i songen med å rope ut namnet på forskjellige byar på Austkysten, i tillegg til at tittelen vart repetert mange gonger. Brown spelte òg trommer på innspelinga. Songen kom opphavleg ut på albumet James Brown Presents His Band and Five Other Great Artists, og så på singel i 1962. Han vart då ein hit og nådde femteplassen på R&B-lista og 35. plassen på poplista.
Eit konsertopptak av songen var avslutningsnummer på albumet Live at the Apollo. Brown spelte òg «Night Train» i lag med gruppa si The Famous Flames (Bobby Byrd, Bobby Bennett og Lloyd Stallworth) i konsertfilmen The T.A.M.I. Show frå 1964.
Bandet til Brown, The J.B.'s, nytta seinare hovudsaksofonlinja frå «Night Train» på den instrumentale singelen deira, «All Aboard The Soul Funky Train», som kom ut i 1975 på albumet Hustle with Speed.
Innspelingar
«Night Train» har blitt spelt av mange andre artistar gjennom åra:
Gorë
Gorë er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Maliq.
Ved folketeljinga i 2011 hadde den dåverande landkommunen Gorë 1 565 innbyggjarar.
Tidlegare administrativ inndeling
Fram til år 2000 var Gorë ein del av distriktet Korçë. Den dåverande landkommunen omfatta busetnadene:
Verkhnjaja Salda
Verkhnjaja Salda (russisk Ве́рхняя Салда) ) er ein by i Sverdlovsk oblast i Russland med om lag 50 000 innbyggjarar. Byen ligg ved elva Salda, ei sideelv til Tagil, 195 km nord for Jekaterinburg.
Byen vart grunnlagt i 1778 og han fekk bystatus i 1938.
Verkhnjaja Salda er kjent som heimbyen til det metallurgiske selskapet VSMPO-AVISMA, den største produsenten i verda av titan.
Skjelgribb
Skjelgribb (Gyps rueppellii) er ein stor gribb i haukefamilien med utbreiing i det sentrale Afrika, inklusive Etiopia, Sudan, Tanzania og Guinea. Han har fått vitskapleg namn etter den tyske forskaren Eduard Rüppell.
Skildring
Vaksne individ av skjelgribb er nær ein meter i lengd, med eit vengespenn på rundt 2,6 m, og ei vekt som vanlegvis ligg mellom 7 og 9 kg. Kjønna har eins utsjånad, spraglet brun eller svart farga overside med bleikbrun underside. Tynn, skitten lys lo dekkjer hovud og nakke. Lengst ned på halsen finst ein kvit krage, auget er gult eller oransje, og han har ein mørk sjokoladebrun strupeflekk. I regelen er dei lydlause, men dei kan høyrast under hekking, og når dei et på åtsel skrik dei mykje.